2005R1183 — ET — 19.03.2014 — 013.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EÜ) nr 1183/2005,

18. juuli 2005,

millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud







EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 60, 301 ja 308, võttes arvesse 13. juuni 2005. aasta ühist seisukohta 2005/440/ÜVJP, mis käsitleb Kongo Demokraatliku Vabariigi vastu suunatud piiravaid meetmeid, ( 1 ) võttes arvesse komisjoni ettepanekut, võttes arvesse Euroopa Parlamendi arvamust, ( 2 ) ning arvestades järgmist: (1) Pidades silmas jätkuvat ebaseaduslikku relvakaubandust Kongo Demokraatliku Vabariigi piires ning relvade sissevedu sinna, võttis ÜRO Julgeolekunõukogu ÜRO põhikirja VII peatüki alusel 18. aprillil 2005 vastu resolutsiooni 1596 (2005), milles sätestatakse muu hulgas rahalised piirangud isikute suhtes, kes on ÜRO pädeva sanktsioonide komitee poolt tunnistatud ÜRO Julgeolekunõukogu resolutsioonidega 1493 (2003) ja 1596 (2005) Kongo Demokraatliku Vabariigi suhtes kehtestatud relvaembargo rikkujateks. (2) Ühisseisukoht 2005/440/ÜVJP näeb muu hulgas ette rahaliste piirangute rakendamise ÜRO pädeva sanktsioonide komitee poolt nimetatud isikute vastu. Need meetmed kuuluvad asutamislepingu reguleerimisalasse. Seetõttu on konkurentsimoonutuste vältimiseks nende piirangute rakendamiseks ühenduse osas vaja ühenduse meetmeid. Käesoleva määruse kohaldamisel loetakse ühenduse territooriumiks liikmesriikide territooriumid, mille suhtes kohaldatakse asutamislepingut vastavalt selles kehtestatud tingimustele. (3) Otstarbekuse huvides tuleks anda komisjonile õigus käesoleva määruse lisasid muuta. (4) Käesolevas määruses sätestatud meetmete tõhususe tagamiseks peaks käesolev määrus jõustuma selle avaldamise päeval. (5) Asutamislepingu artiklitega 60 ja 301 volitatakse nõukogu teatud tingimustel võtma meetmeid, mille eesmärk on kolmandate riikidega seotud maksete või kapitali liikumise ning majandussuhete katkestamine või piiramine. Käesolevas määruses ette nähtud meetmed, mis on samuti suunatud üksikisikutele, kes ei ole otseselt seotud kolmanda riigi valitsusega, on vajalikud ühenduse selle eesmärgi saavutamiseks ning asutamislepingu artikliga 308 volitatakse nõukogu võtma selliseid meetmeid, kui asutamislepingus ei ole ette nähtud muid erivolitusi, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Käesoleva määruse kohaldamisel kasutatakse järgmisi mõisteid:

1. sanktsioonide komitee – ÜRO Julgeolekunõukogu resolutsiooni 1533 (2004) punkti 8 alusel loodud ÜRO Julgeolekunõukogu komitee;

2. rahalised vahendid – igasugused finantsvarad ja tulud, sealhulgas, kuid mitte ainult: a) sularaha, tšekid, rahalised nõuded, käskvekslid, rahakaardid ja muud maksevahendid; b) hoiused finantsasutustes või muudes asutustes, kontode jäägid, võlad ja võlakohustused; c) avalikult ja eraviisiliselt kaubeldavad väärtpaberid ja võlakohustused, sealhulgas aktsiad ja osad, väärtpaberisertifikaadid, obligatsioonid, vekslid, optsioonitunnistused, debentuurid ja tuletisväärtpaberite lepingud; d) intressitulu, dividendid või muu varadelt saadud, neilt laekuv või neist tulenev tulu; e) krediit, tasaarvestuse õigus, tagatistehingud, täitmisgarantiid või muud finantskohustused; f) akreditiivid, veokirjad, ostukirjad; g) rahaliste vahendite või finantsressursside suhtes majandushuvi tõendavad dokumendid; h) muud ekspordi rahastamise vahendid;

3. rahaliste vahendite külmutamine – toimingud, millega tõkestatakse igasugune rahaliste vahendite liigutamine, ülekandmine, muutmine, kasutamine, juurdepääs neile või tehingud nendega, mis võiks kaasa tuua muutusi nende mahus, väärtuses, asukohas, omandilises kuuluvuses, valduses, iseloomus, otstarbes või muid muutusi, mis võimaldaksid nende rahaliste vahendite kasutamist, sealhulgas portfelli haldamine;

4. majandusressursid – igasugune vara, nii materiaalne kui mittemateriaalne, nii vallas- kui kinnisvara, mis ei ole rahalised vahendid, kuid mida on võimalik kasutada rahaliste vahendite, kaupade või teenuste hankimiseks;

5. majandusressursside külmutamine – toimingud, millega tõkestatakse majandusressursside mis tahes viisil kasutamine rahaliste vahendite, kaupade või teenuste hankimiseks, sealhulgas, kuid mitte ainult, neid müües, rentides või neile hüpoteeki seades.

Artikkel 2

1. Külmutatakse kõik rahalised vahendid ja majandusressursid, mida I lisas loetletud füüsilised või juriidilised isikud, üksused või asutused omavad või mis on nende valduses.

2. Rahalisi vahendeid ega majandusressursse ei anta otseselt ega kaudselt I lisas loetletud füüsiliste või juriidiliste isikute, üksuste või asutuste käsutusse ega nende toetuseks.

3. Keelatud on teadlikult ja tahtlikult osaleda niisuguses tegevuses, mille otsene või kaudne eesmärk või tagajärg on lõigetes 1 ja 2 nimetatud meetmetest kõrvalehoidmine.

▼M14

Artikkel 2a

▼M16

1. I lisa hõlmab ÜRO Julgeolekunõukogu või sanktsioonide komitee poolt kindlaksmääratud füüsilisi või juriidilisi isikuid, üksuseid või asutusi, kes on:

a) isikud või üksused, kes rikuvad relvaembargot ning nõukogu otsuse 2010/788/ÜVJP ( 3 ) artiklis 1 ja nõukogu määruse (EÜ) nr 889/2005 ( 4 ) artiklis 2 osutatud seotud meetmeid;

b) Kongo Demokraatlikus Vabariigis tegutsevate võõramaiste relvastatud rühmituste poliitilised ja sõjaväelised liidrid, kes takistavad nendesse rühmitustesse kuuluvate võitlejate desarmeerimist ja vabatahtlikku repatrieerimist või ümberasustamist;

c) Kongo relvastatud rühmituste poliitilised ja sõjaväelised liidrid, sealhulgas need, kes saavad abi väljastpoolt Kongo Demokraatlikku Vabariiki, kes takistavad oma võitlejate osalemist desarmeerimis-, demobiliseerimis- ja reintegreerimisprotsessis;

d) Kongo Demokraatlikus Vabariigis tegutsevad isikud või üksused, kes kohaldatavat rahvusvahelist õigust rikkudes värbavad või kasutavad lapsi relvastatud konfliktides;

e) Kongo Demokraatlikus Vabariigis tegutsevad isikud või üksused, kes on seotud laste või naiste relvastatud konfliktides sihtmärgiks võtmise, sealhulgas tapmise ja sandistamise, vägistamise ja muu seksuaalse vägivalla, inimröövide, sunniviisiliselt ümberasustamise ning koolide ja haiglate vastaste rünnakute kavandamise, juhtimise või nendes osalemisega;

f) isikud või üksused, kes takistavad juurdepääsu humanitaarabile või selle jagamist Kongo Demokraatliku Vabariigis;

g) isikud või üksused, kes toetavad ebaseadusliku loodusressurssidega (sealhulgas kulla või eluslooduse ja selle saadustega) kauplemise kaudu relvastatud rühmitusi Kongo Demokraatlikus Vabariigis;

h) isikud või üksused, kes tegutsevad nimekirja kantud isiku nimel või tema juhendamisel või nimekirja kantud isiku või üksuse omandis oleva või tema poolt kontrollitava üksuse nimel või juhendamisel;

i) isikud või üksused, kes kavandavad, juhivad või toetavad rünnakuid ÜRO stabiliseerimismissiooni (MONUSCO) rahuvalvajate vastu Kongo Demokraatlikus Vabariigis või osalevad nendes;

j) isikud või üksused, kes toetavad rahaliselt, materiaalselt või tehnoloogiliselt nimekirja kantud isikut või üksust või pakuvad talle või tema toetamiseks kaupu või teenuseid.

▼M14

2. I lisa sisaldab füüsiliste või juriidiliste isikute, üksuste või asutuste loetellu kandmise põhjusi, mille on esitanud ÜRO Julgeolekunõukogu või sanktsioonide komitee.

3. I lisa sisaldab ka asjaomaste füüsiliste ja juriidiliste isikute, üksuste või asutuste tuvastamiseks vajalikku teavet (kui see on kättesaadav), mille on esitanud ÜRO Julgeolekunõukogu või sanktsioonide komitee. Füüsiliste isikute puhul võib selline teave sisaldada nime, sealhulgas varjunime, sünniaega ja -kohta, kodakondsust, passi- ja isikutunnistuse numbrit, sugu, aadressi (kui see on teada) ning positsiooni või ametit. Juriidiliste isikute, üksuste või asutuste puhul võib selline teave sisaldada nime, registrisse kandmise kohta ja kuupäeva, registrinumbrit ja tegevuskohta. I lisa sisaldab ka ÜRO Julgeolekunõukogu või sanktsioonide komitee poolt loetellu kandmise kuupäeva.

▼B

Artikkel 3

1. Erandina artiklist 2 võivad II lisas loetletud liikmesriikide pädevad asutused anda loa teatud külmutatud rahaliste vahendite või muude majandusressursside vabastamiseks või teatud külmutatud rahaliste vahendite või muude majandusressursside kättesaadavaks tegemiseks neile sobivatel tingimustel pärast seda, kui nad on kindlaks teinud, et need rahalised vahendid või muud majandusressursid on:

a) on vajalikud põhivajaduste rahuldamiseks tehtavate kulutuste katteks, sealhulgas toiduainete eest tasumine, üüri või hüpoteegi, ravimite ja ravikulude tasumine, maksud, kindlustusmaksed ning tasu kommunaalteenuste eest;

b) on ette nähtud üksnes õigusabiteenuste pakkumisega seotud mõistlike töötasude maksmiseks ja vastavate kulude hüvitamiseks;

c) on ette nähtud üksnes tasude või teenustasude maksmiseks külmutatud rahaliste vahendite või muude majandusressursside tavapärase haldamise või säilitamise eest,

tingimusel, et asjaomane liikmesriik on oma kavatsuse sanktsioonide komiteele teatavaks teinud ning sanktsioonide komitee ei ole nelja tööpäeva jooksul pärast nimetatud teate esitamist vastuväiteid esitanud.

2. Erandina artiklist 2 võivad II lisas loetletud liikmesriikide pädevad asutused lubada teatavate külmutatud rahaliste vahendite või majandusressursside vabastamist või kättesaadavaks tegemist pärast seda, kui nad on kindlaks teinud, et asjakohased rahalised vahendid või majandusressursid on vajalikud erakorraliste kulutuste katteks, ning tingimusel, et liikmesriik on selle kavatsuse sanktsioonide komiteele teatavaks teinud ja komitee on selle heaks kiitnud.

Artikkel 4

Erandina artiklist 2 võivad II lisas loetletud liikmesriikide pädevad asutused volitada teatud külmutatud rahaliste vahendite ja majandusressursside vabastamise, kui järgmised tingimused on täidetud:

a) rahalised vahendid või majandusressursid on kohtu-, haldus- või vahekohtu otsuse alusel enne 18. aprilli 2005 tekkinud kinnipidamisõiguse esemeks või nende suhtes on enne nimetatud kuupäeva vastu võetud kohtu-, haldus- või vahekohtu otsus;

b) rahalisi vahendeid ja majandusressursse kasutatakse üksnes eespool nimetatud kinnipidamisõigusega tagatud või eespool nimetatud kohtuotsusega kehtivaks tunnistatud nõuete rahuldamiseks vastavalt kõnealuseid nõudeid omavate isikute õigusi reguleerivatele õigus- ja haldusnormidele;

c) kõnealusest kinnipidamisõigusest või otsusest ei saa kasu I lisas loetletud isikud, üksused või asutused;

d) kinnipidamisõiguse või otsuse tunnustamine ei ole vastuolus asjaomase liikmesriigi avaliku korraga;

e) liikmesriik on kinnipidamisõigusest või otsusest teatanud sanktsioonide komiteele.

Artikkel 5

1. Artikli 2 lõiget 2 ei kohaldata külmutatud kontodele lisatud järgmiste summade suhtes:

a) nendele kontodele lisanduvad intressid või nendelt teenitud muud tulud või

b) maksed, mis tulenevad lepingutest, kokkulepetest või kohustustest, mis sõlmiti või tekkisid enne kuupäeva, mil nimetatud kontod hakkasid kuuluma käesoleva määruse reguleerimisalasse,

tingimusel, et kõik sellised intressid, muud tulud ja maksed külmutatakse kooskõlas artikli 2 lõikega 1.

2. Artikli 2 lõige 2 ei takista finantseerimis- või krediidiasutustel, kes saavad kolmandate isikute poolt I lisas loetletud isiku, üksuse või asutuse kontole üle kantud rahalisi vahendeid, külmutatud kontode krediteerimist tingimusel, et kõik sellistele kontodele kantavad lisasummad samuti külmutatakse. Finantseerimis- või krediidiasutused teatavad sellistest tehingutest viivitamata pädevatele asutustele.

Artikkel 6

1. Ilma et see piiraks kehtivate aruandlust, konfidentsiaalsust ja ametisaladust käsitlevate eeskirjade ja asutamislepingu artikli 284 kohaldamist, peavad füüsilised ja juriidilised isikud, üksused ning asutused:

a) esitama viivitamata nende elu- või asukohaks olevate liikmesriikide II lisas loetletud pädevatele asutustele ning otse või kõnealuste pädevate asutuste kaudu komisjonile käesoleva määruse järgimist hõlbustavat teavet, näiteks artikli 2 kohaselt külmutatud kontod ja rahasummad;

b) tegema koostööd II lisas loetletud pädevate asutustega kõnealuse teabe kontrollimisel.

2. Komisjonile otse esitatud lisateabe teeb komisjon kättesaadavaks asjaomase liikmesriigi pädevatele asutusteele.

3. Kogu käesoleva artikli lõigete 1 ja 2 kohaselt edastatud või saadud teavet kasutatakse ainult sel otstarbel, milleks see edastati või saadi.

Artikkel 7

Rahaliste vahendite ja majandusressursside külmutamisega või rahaliste vahendite ja majandusressursside kättesaadavaks tegemisest keeldumisega, kui seda tehakse heas usus, et selline tegevus on kooskõlas käesoleva määrusega, ei kaasne seda teostavale füüsilisele või juriidilisele isikule, üksusele või asutusele või selle juhtidele või töötajatele mingit vastutust, välja arvatud juhul kui tõestatakse, et rahalised vahendid ja majandusressursid külmutati hooletuse tõttu.

Artikkel 8

Komisjon ja liikmesriigid teatavad üksteisele viivitamata käesoleva määruse alusel võetud meetmetest ning edastavad üksteisele nende käsutuses oleva käesoleva määrusega seotud asjakohase teabe, eelkõige teabe rikkumise ja jõustamisega seotud probleemide ning siseriiklike kohtute tehtud otsuste kohta.

▼M14

Artikkel 9

1. Kui ÜRO Julgeolekunõukogu või sanktsioonide komitee kannab füüsilise või juriidilise isiku, üksuse või asutuse loetellu, kannab nõukogu sellise füüsilise või juriidilise isiku, üksuse või asutuse I lisas esitatud loetellu.

2. Nõukogu edastab oma otsuse, sealhulgas loetellu kandmise põhjused lõikes 1 osutatud füüsilisele või juriidilisele isikule, üksusele või asutusele kas otse, juhul kui aadress on teada, või teatise avaldamise kaudu, ning annab asjaomasele füüsilisele või juriidilisele isikule, üksusele või asutusele võimaluse esitada märkusi.

3. Kui esitatakse märkusi või uusi olulisi tõendeid, vaatab nõukogu oma otsuse läbi ning teavitab vastavalt asjaomast füüsilist või juriidilist isikut, üksust või asutust.

4. Kui ÜRO Julgeolekunõukogu või sanktsioonide komitee otsustab füüsilise või juriidilise isiku, üksuse või asutuse loetelust välja jätta või muuta loetellu kantud isiku, üksuse või asutuse tuvastamisandmeid, muudab nõukogu vastavalt I lisa.

5. Komisjonil on õigus muuta II lisa liikmesriikide esitatud teabe põhjal.

▼B

Artikkel 10

Liikmesriigid kehtestavad eeskirjad karistuste kohta, mida kohaldatakse käesoleva määruse sätete rikkumise korral, ning võtavad kõik vajalikud meetmed nende rakendamise tagamiseks. Ettenähtud karistused peavad olema tõhusad, proportsionaalsed ja hoiatavad.

Liikmesriigid teevad need eeskirjad komisjonile teatavaks kohe pärast käesoleva määruse jõustumist ning teatavad komisjonile eeskirjade edaspidistest muudatustest.

Artikkel 11

Käesolevat määrust kohaldatakse:

a) ühenduse territooriumil, kaasa arvatud selle õhuruumis;

b) liikmesriigi jurisdiktsiooni alla kuuluvate õhusõidukite või laevade pardal;

c) kõigi liikmesriikide kodanike suhtes ühenduse territooriumil või väljaspool seda;

d) kõikide juriidiliste isikute, üksuste või asutuste suhtes, mis on asutatud või moodustatud liikmesriigi seaduste alusel;

e) kõikide ühenduse territooriumil ettevõtlusega tegelevate juriidiliste isikute, üksuste või asutuste suhtes.

Artikkel 12

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

▼M10









I LISA

Artiklis 2 osutatud füüsiliste ja juriidiliste isikute, üksuste ja asutuste loetelu

A. FÜÜSILISED ISIKUD

1) Frank Kakolele Bwambale (teiste nimedega a) Frank Kakorere, b) Frank Kakorere Bwambale). Kodakondsus: Kongo. Ametikoht: Kongo Demokraatliku Vabariigi relvajõudude (FARDC) kindral (2011. aasta juuni seisuga ei ole ametisse määratud). Muu teave: a) lahkus Rahvakaitse Rahvuslikust Kongressist (CNDP) 2008. aasta jaanuaris; b) elab 2011. aasta juuni seisuga Kongo Demokraatlikus Vabariigis Kinshasas; c) alates 2010. aastast on tegutsenud ilmselt Kongo Demokraatliku Vabariigi valitsuse programmis „Programme de Stabilisation et Reconstruction des Zones Sortant des Conflits Armés” (STAREC), sealhulgas osalenud STARECi missioonis Gomasse ja Benisse märtsis 2011; d) endine Kongo vabadusliikumise (RCD-ML) juht. Artikli 5 lõike 1 punktis b osutatud loetellu kandmise kuupäev: 10.11.2005.

2) Jérôme Kakwavu Bukande (teiste nimedega a) Jérôme Kakwavu, b) Commandant Jérôme). Tiitel: kindral. Kodakondsus: Kongo. Muu teave: a) endine UCD/FAPCi president; b) 2011. aasta juuni seisuga on vahi all Makala vanglas Kinshasas. Artikli 5 lõike 1 punktis b osutatud loetellu kandmise kuupäev: 10.11.2005.

3) Gaston Iyamuremye (teiste nimedega: a) Rumuli, b) Byiringiro Victor Rumuli, c) Victor Rumuri, d) Michel Byiringiro). Sünniaeg: 1948. Sünnikoht: a) Musanze piirkond (Põhjaprovints), Rwanda; b) Ruhengeri, Rwanda. Tiitel: brigaadikindral. Ametikoht: a) FDLRi president, b) FDLR-FOCA teine asepresident. Kodakondsus: Rwanda. Muu teave: a) alates juunist 2011 asub Kalonges Põhja-Kivu provintsis; b) mitme allika, sealhulgas ÜRO Julgeolekunõukogu KDV sanktsioonide komitee eksperdirühma andmetel on Gaston Iyamuremye FDLRi teine asepresident ning FDLRi sõjalise ja poliitilise juhtkonna tuumikliige; c) Gaston Iyamuremye oli kuni 2009. aasta detsembrini Kongo Demokraatlikus Vabariigis Kibuas FDLRi presidendi Ignace Murwanashyaka kabinetiülem. Artikli 5 lõike 1 punktis b osutatud loetellu kandmise kuupäev: 23.12.2010.

4) Germain Katanga. Tiitel: kindral. Kodakondsus: Kongo. Muu teave: a) Kongo Demokraatliku Vabariigi valitsuse poolt Rahvusvahelisele Kriminaalkohtule üle antud 18.10.2007; b) FRPI juht. Artikli 5 lõike 1 punktis b osutatud loetellu kandmise kuupäev: 10.11.2005.

5) Thomas Lubanga. Sünnikoht: Ituri, Kongo Demokraatlik Vabariik. Muu teave: a) Kongo ametivõimude poolt Rahvusvahelisele Kriminaalkohtule üle antud 17.3.2006; b) UPC/Li president. Artikli 5 lõike 1 punktis b osutatud loetellu kandmise kuupäev: 10.11.2005.

6) Khawa Panga Mandro (teiste nimedega a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) pealik Kahwa, f) Kawa, g) Mandro Panga Kahwa, h) Yves Khawa Panga Mandro). Sünniaeg: 20.8.1973. Sünnikoht: Bunia, Kongo Demokraatlik Vabariik. Kodakondsus: Kongo. Muu teave: a) 2005. aasta oktoobris Kongo ametivõimude poolt vahistatud, Kisangani apellatsioonikohtus õigeks mõistetud, seejärel Kinshasa kohtuasutustele uue süüdistuse alusel üle antud; b) 2011. aasta juuni seisuga on vahi all Makala keskvanglas Kinshasas; c) endine PUSICi president. Artikli 5 lõike 1 punktis b osutatud loetellu kandmise kuupäev: 10.11.2005.

7) Callixte Mbarushimana. Sünniaeg: 24.7.1963. Sünnikoht: Ndusu/Ruhengeri, põhjaprovints, Rwanda. Kodakondsus: Rwanda. Muu teave: a) vahistati Pariisis 3. oktoobril 2010 Rahvusvahelise Kriminaalkohtu vahistamismääruse alusel, süüdistatuna FDLRi vägede poolt Kivusis 2009. aastal toime pandud sõjakuritegudes ja inimsusevastastes kuritegudes, anti üle Haagi kohtule 25. jaanuaril 2011; b) kuni oma vahistamiseni FDLRi täitevsekretär ja FDLRi kõrgema väejuhatuse asepresident. Artikli 5 lõike 1 punktis b osutatud loetellu kandmise kuupäev: 21.3.2009.

8) Iruta Douglas Mpamo (teiste nimedega a) Mpano, b) Douglas Iruta Mpamo). Sünniaeg: a) 28.12.1965, b) 29.12.1965. Sünnikoht: a) Bashali, Masisi, Kongo Demokraatlik Vabariik (sünniaja a korral), b) Goma, Kongo Demokraatlik Vabariik (sünniaja b korral), c) Uvira). Kodakondsus: Kongo. Muu teave: a) elab 2011. aasta juuni seisuga Rwandas Gisenyis; b) ettevõtete Compagnie Aérienne des Grands Lacs ja Great Lakes Business Company omanik/juht. Artikli 5 lõike 1 punktis b osutatud loetellu kandmise kuupäev: 10.11.2005.

9) Sylvestre Mudacumura (teiste nimedega a) Radja, b) Mupenzi Bernard, c) General Major Mupenzi, d) General Mudacumura). Ametikoht: a) FDLR-FOCA sõjaväeülem; b) FOCA väejuhatuse poliitiline esimene asepresident ja juht. Kodakondsus: Rwanda. Muu teave: 2011. aasta juuni seisuga elab Põhja-Kivus Walikales Bogoyi lähedal Kikoma metsas. Artikli 5 lõike 1 punktis b osutatud loetellu kandmise kuupäev: 10.11.2005.

10) Leodomir Mugaragu (teiste nimedega a) Manzi Leon, b) Leo Manzi). Sünniaeg: a) 1954, b) 1953. Sünnikoht: a) Kigali, Rwanda, b) Rushashi (põhjaprovints), Rwanda. Ametikoht: FDLR-FOCA staabiülem, vastutab halduse eest. Muu teave: a) vastavalt avalikule teabele ja ametlikele aruannetele on Leodomir Mugaragu FDLRi relvastatud üksuse Rwanda Vabastusvägede (Forces Combattantes Abucunguzi / Combatant Force for the Liberation of Rwanda, FOCA) staabiülem; b) vastavalt ametlikele aruannetele on Mugaragu üks KDV idaosas korraldatavate FDLRi sõjaliste operatsioonide planeerimise juhte; c) 2011. aasta juuni seisuga elab FDLRi staabis Põhja-Kivus Walikales Bogoyis Kikoma metsas. Artikli 5 lõike 1 punktis b osutatud loetellu kandmise kuupäev: 23.12.2010.

11) Leopold Mujyambere (teiste nimedega a) Musenyeri, b) Achille, c) Frere Petrus Ibrahim. Sünniaeg: a) 17.3.1962, b) 1966 (hinnanguliselt). Sünnikoht: Kigali, Rwanda. Kodakondsus: Rwanda. Muu teave: a) alates 2011. aasta juunist Lõuna-Kivu tegevüksuse (praeguse nimega FDLR-FOCA „Amazon”) komandör; b) asub Nyakalekes (Mwengast kagus Lõuna-Kivus). Artikli 5 lõike 1 punktis b osutatud loetellu kandmise kuupäev: 21.3.2009.

12) Ignace Murwanashyaka (teise nimega Ignace). Tiitel: doktor. Sünniaeg: 14.5.1963. Sünnikoht: a) Butera, Rwanda; b) Ngoma, Butare, Rwanda. Kodakondsus: Rwanda. Muu teave: a) FDLRi president ja FDLRi relvajõudude ülemjuhataja; b) vahistatud Saksa võimude poolt 17. novembril 2009. Artikli 5 lõike 1 punktis b osutatud loetellu kandmise kuupäev: 10.11.2005.

13) Straton Musoni (teise nimega I.O. Musoni). Sünniaeg: a) 6.4.1961, b) 4.6.1961. Sünnikoht: Mugambazi, Kigali, Rwanda. Kodakondsus: Rwanda. Muu teave: a) vahistatud Saksa võimude poolt 17. novembril 2009; b) asendati FDLRi esimese asepresidendi kohal. Artikli 5 lõike 1 punktis b osutatud loetellu kandmise kuupäev: 13.4.2007.

14) Jules Mutebutsi (teiste nimedega a) Jules Mutebusi, b) Jules Mutebuzi, c) Colonel Mutebutsi). Sünnikoht: 1964, Minembwe, Lõuna-Kivu, Kongo Demokraatlik Vabariik. Kodakondsus: Kongo. Muu teave: a) endine Kongo Demokraatliku Vabariigi relvajõudude 10. sõjaväepiirkonna piirkondliku sõjaväeülema asetäitja; b) Rwanda võimud vahistasid ta 2007. aasta detsembris ning ta on sellest ajast alates elanud Kigalis poolvabaduses (ei tohi riigist lahkuda). Artikli 5 lõike 1 punktis b osutatud loetellu kandmise kuupäev: 10.11.2005.

15) Matthieu Chui Ngudjolo (teise nimega Cui Ngudjolo). Muu teave: a) vahistatud MONUCi poolt Bunias 2003. aasta oktoobris. b) Kongo Demokraatliku Vabariigi valitsuse poolt Rahvusvahelisele Kriminaalkohtule üle antud 7. veebruaril 2008. Artikli 5 lõike 1 punktis b osutatud loetellu kandmise kuupäev: 10.11.2005.

16) Floribert Ngabu Njabu (teiste nimedega a) Floribert Njabu, b) Floribert Ndjabu, c) Floribert Ngabu, d) Ndjabu). Muu teave: a) FNI president; b) alates 2005. aasta märtsist Kinshasas koduarestis; c) 27. märtsil 2011 üle viidud Haagi, et anda tunnistusi Rahvusvahelises Kriminaalkohtus. Artikli 5 lõike 1 punktis b osutatud loetellu kandmise kuupäev: 10.11.2005.

17) Laurent Nkunda (teiste nimedega a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) Laurent Nkunda Batware, e) General Nkunda, f) Nkunda Mihigo Laurent, g) Chairman, h) Papa Six). Sünniaeg: a) 6.2.1967, b) 2.2.1967. Sünnikoht: Põhja-Kivu/Rutshuru, Kongo Demokraatlik Vabariik (sünniaja a korral). Kodakondsus: Kongo. Muu teave: a) endine RCD-G kindral; b) Rahvakaitse Rahvusliku Kongressi (National Congress for the People’s Defense) asutaja, 2006; c) vanemohvitser, Võitlus Demokraatliku Kongo Eest – Goma (RCD-G), 1998–2006; d) Rwanda Rahvusrinde (Rwandan Patriotic Front, RPF) ohvitser, 1992–1998; e) vahistatud Rwanda võimude poolt Rwandas 2009. aasta jaanuaris ja asendatud Rahvakaitse Rahvusliku Kongressi (CNDP) juhi kohal; f) koduarestis Kigalis. Artikli 5 lõike 1 punktis b osutatud loetellu kandmise kuupäev: 10.11.2005.

18) Félicien Nsanzubukire (teise nimega Fred Irakeza). Ametikoht: FDLR-FOCA esimese pataljoni juht (asub Lõuna-Kivu Uvira-Sange piirkonnas). Sünniaeg: 1967. Sünnikoht: Murama, Kinyinya, Rubungo, Kigali, Rwanda. Kodakondsus: Rwanda. Muu teave: a) FDLRi liige alates vähemalt 1994. aastast ja tegutseb Kongo Demokraatliku Vabariigi idaosas alates 1998. aasta oktoobrist; b) alates 2011. aasta juunist peatub Magundas Mwenga territooriumil Lõuna-Kivus. Artikli 5 lõike 1 punktis b osutatud loetellu kandmise kuupäev: 23.12.2010.

19) Pacifique Ntawunguka (teiste nimedega a) Colonel Omega, b) Nzeri, c) Israel, d) Pacifique Ntawungula). Ametikoht: Põhja-Kivu FDLR-FOCA „SONOKI” tegevüksuse komandör. Sünniaeg: a) 1.1.1964, b) 1964 (hinnanguliselt). Sünnikoht: Gaseke, Gisenyi provints, Rwanda. Kodakondsus: Rwanda. Muu teave: Alates 2011. aasta juunist asub Matembes Põhja-Kivus. Artikli 5 lõike 1 punktis b osutatud loetellu kandmise kuupäev: 21.3.2009.

20) James Nyakuni. Kodakondsus: Uganda. Artikli 5 lõike 1 punktis b osutatud loetellu kandmise kuupäev: 10.11.2005.

21) Stanislas Nzeyimana (teiste nimedega a) Deogratias Bigaruka Izabayo, b) Bigaruka, c) Bigurura, d) Izabayo Deo, e) Jules Mateso Mlamba). Ametikoht: FDLR-FOCA asekomandör. Sünniaeg: a) 1.1.1966, b) 1967 (hinnanguliselt), c) 28.8.1966. Sünnikoht: Mugusa (Butare), Rwanda. Kodakondsus: Rwanda. Muu teave: Alates 2011. aasta juunist asub Mukoberwas Põhja-Kivus. Artikli 5 lõike 1 punktis b osutatud loetellu kandmise kuupäev: 21.3.2009.

22) Dieudonné Ozia Mazio (teiste nimedega a) Ozia Mazio, b) Omari, c) Mr Omari). Ametikoht: Kongo Ettevõtete Föderatsiooni (FEC) president Aru territooriumil. Sünniaeg: 6.6.1949. Sünnikoht: Ariwara, KDV. Kodakondsus: Kongo. Muu teave: väidetavalt surnud Ariwaras 23. septembril 2008. Artikli 5 lõike 1 punktis b osutatud loetellu kandmise kuupäev: 10.11.2005.

23) Bosco Taganda (teiste nimedega a) Bosco Ntaganda, b) Bosco Ntagenda, c) General Taganda, d) Lydia, e) Terminator, f) Tango, g) Tango Romeo, h) Major). Tiitel: brigaadikindral. Ametikoht: FDRLi vastaste järjestikuste operatsioonide „Umoja Wetu”, „Kimia II”, ja „Amani Leo”de facto asekomandör Põhja- ja Lõuna-Kivus (alates 2009. aasta jaanuarist). Kodakondsus: Kongo. Sünniaeg: a) 1973, b) 1974. Sünnikoht: Bigogwe, Rwanda. Muu teave: a) kolis lapsena Nyamitabasse Masisi territooriumile Põhja-Kivusse; b) alates 2011. aasta juunist elab Gomas ja tal on suured talud Ngungu piirkonnas Masisi territooriumil Põhja-Kivus; c) nimetati presidendi määrusega pärast Ituri rahulepinguid 11. detsembril 2004 FARDC brigaadikindraliks; d) endine CNDP staabiülem, määrati pärast Laurent Nkunda arreteerimist 2009. aasta jaanuaris CNDP sõjaliseks komandöriks; e) UPC/Li sõjaline komandör; f) CNDP staabiülem. Artikli 5 lõike 1 punktis b osutatud loetellu kandmise kuupäev: 10.11.2005.

24) Innocent Zimurinda (teise nimega Zimulinda). Tiitel: kolonelleitnant. Sünniaeg: a) 1.9.1972, b) 1975. Sünnikoht: Ngungu, Masisi territoorium, Põhja-Kivu provints, Kongo Demokraatlik Vabariik. Tiitel: kolonel. Kodakondsus: Kongo. Muu teave: a) ühines 2009. aastal FARDCga kolonelleitnandina, FARDC Kimia II operatsiooni brigaadikomandör, tegutseb Ngungu piirkonnas; b) edutati 2009. aasta juulis koloneliks ning temast sai FARDC Ngungu piirkonna komandör ja pärast seda FARDC operatsioonide Kimia II ja Amani Leo komandör Kitchangas; c) kuigi ta nimi ei kajastunud 31. detsembri 2010. aasta KDV presidendi määruses, millega nimetati ametisse kõrged FARDC ohvitserid, säilitas Zimurinda de facto oma juhtpositsiooni FARDC 22. sektoris Kitchangas ja kannab äsja väljastatud FARDC auastet ja vormi. Artikli 5 lõike 1 punktis b osutatud loetellu kandmise kuupäev: 23.12.2010.

▼M11

25) Jamil Mukulu (teiste nimedega a) Professor Musharaf, b) Steven Alirabaki, c) David Kyagulanyi, d) Musezi Talengelanimiro, e) Mzee Tutu, f) Abdullah Junjuaka, g) Alilabaki Kyagulanyi, h) Hussein Muhammad, i) Nicolas Luumu, j) Talengelanimiro. Sünniaeg: a) 1965, b) 1.1.1964. Sünnikoht: Ntoke küla, Ntenjeru alammaakond, Kayunga ringkond, Uganda. Ametikoht: a) demokraatlike liitlasvägede (Allied Democratic Forces – ADF) juht, b) demokraatlike liitlasvägede juhataja. Kodakondsus: Uganda. Muu teave: vastavalt avalikule teabele ja ametlikele aruannetele, sealhulgas ÜRO Julgeolekunõukogu KDV sanktsioonide komitee eksperdirühma aruannetele, on Jamil Mukulu demokraatlike liitlasvägede, Kongo Demokraatlikus Vabariigis tegutseva võõramaise relvastatud rühmituse sõjaväeline liider, kes takistab demokraatlike liitlasvägede võitlejate desarmeerimist ning vabatahtlikku repatrieerimist ja ümberasustamist, nagu osutatakse resolutsiooni 1857 (2008) punkti 4 alapunktis b. ÜRO Julgeolekunõukogu KDV sanktsioonide komitee eksperdirühm on teatanud, et Jamil Mukulu on juhtinud Kongo Demokraatlikus Vabariigis tegutsevat relvastatud rühmitust demokraatlikud liitlasväed ning andnud neile materiaalset abi. Paljude allikate, sealhulgas ÜRO Julgeolekunõukogu KDV sanktsioonide komitee eksperdirühma aruannete kohaselt on Jamil Mukulul ka jätkuv mõju demokraatlike liitlasvägede poliitika kujundamisele, ta on andnud neile rahalist abi ning jätkanud nende tegevuse otsest juhtimist ja kontrollimist, sealhulgas kontrollides suhteid rahvusvaheliste terrorivõrgustikega. Artikli 5 lõike 1 punktis b osutatud loetellu kandmise kuupäev: 12.10.2011.

26) Ntabo Ntaberi Sheka. Sünniaeg: 4.4.1976. Sünnikoht: Walikale territoorium, Kongo Demokraatlik Vabariik. Ametikoht: Mayi Mayi Sheka rühmitusse kuuluvate Kongo Nduma kaitsevägede (Nduma Defence of Congo) ülemjuhataja. Kodakondsus: Kongo. Muu teave: Ntabo Ntaberi Sheka on Kongo relvastatud rühmituse Mayi Mayi Sheka poliitiline liider ja selle rühmituse poliitilise haru ülemjuhataja, kes takistab võitlejate desarmeerimist, demobiliseerimist ja taasintegreerimist. Mayi Mayi Sheka on Kongos asuv sõjaline rühmitus, kelle tegevus lähtub KDV idaosas Walikale territooriumil asuvatest baasidest. Mayi Mayi Sheka rühmitus on rünnanud KDV idaosas asuvaid kaevandusi, sealhulgas võtnud üle Bisiye kaevandusi ja teostanud kohaliku elanikkonna suhtes väljapressimisi. Samuti on Ntabo Ntaberi Sheka raskelt rikkunud rahvusvahelist õigust, võttes sihtmärgiks lapsi. Ntabo Ntaberi Sheka kavandas ja korraldas mitu rünnakut Walikale territooriumil 30. juulist2. augustini 2010, et karistada kohalikku elanikkonda, keda süüdistati koostöös Kongo valitsusvägedega. Rünnakute käigus vägistati, rööviti ja pandi sunnitööle lapsi, koheldes neid julmal, ebainimlikul ja alandaval viisil. Samuti värbab Mayi Mayi Sheka sõjaline rühmitus jõumeetodil poisse ning hoiab värvatud lapsi oma ridades. Artikli 5 lõike 1 punktis b osutatud loetellu kandmise kuupäev: 28.11.2011.

▼M12

27) Sultani Makenga (teiste nimedega a) kolonel Sultani Makenga, b) Emmanuel Sultani Makenga). Sünnikuupäev: 25. detsember 1973. Sünnikoht: Rutshuru, Kongo Demokraatlik Vabariik. Kodakondsus: Kongo. Muu teave: Kongo Demokraatlikus Vabariigis tegutseva Mouvement du 23 Mars (M23) rühmituse sõjaline juht. Artikli 5 lõike 1 punktis b osutatud loetellu kandmise kuupäev: 12.11.2012.

28) Baudoin Ngaruye Wa Myamuro (teise nimega kolonel Baudoin Ngaruye). Sünnikuupäev: 1978. Sünnikoht: Lusamambo, Lubero territoorium, Kongo Demokraatlik Vabariik. Muu teave: Mouvement du 23 Mars (M23) rühmituse sõjaline juht. Kongo Demokraatliku Vabariigi relvajõudude isikutunnistus: 1-78-09-44621-80. Artikli 5 lõike 1 punktis b osutatud loetellu kandmise kuupäev: 30.11.2012.

29) Innocent Kaina (teiste nimedega a) kolonel Innocent Kaina, b) India Queen). Sünnikoht: Bunagana, Rutshuru territoorium, Kongo Demokraatlik Vabariik. Artikli 5 lõike 1 punktis b osutatud loetellu kandmise kuupäev: 30.11.2012.

▼M13

30) Eric Badege. Sünnikuupäev: 1971. Artikli 5 lõike 1 punktis b osutatud loetellu kandmise kuupäev: 31.12.2012.

31) Jean-Marie Lugerero Runiga. Sünnikuupäev: ligikaudu 1960. Artikli 5 lõike 1 punktis b osutatud loetellu kandmise kuupäev: 31.12.2012.

▼M10

B. JURIIDILISED ISIKUD, ÜKSUSED JA ASUTUSED

1) Butembo Airlines (teise nimega BAL). Aadress: Butembo, KDV. Muu teave: alates 2008. aasta detsembrist ei ole BALil enam õhusõidukite tegevusluba KDVs. Artikli 5 lõike 1 punktis b osutatud loetellu kandmise kuupäev: 13.4.2007.

2) Congomet Trading House. Aadress: Butembo, Põhja-Kivu, Kongo Demokraatlik Vabariik. Muu teave: a) ei tegutse enam kullakaubandusettevõttena Butembos Põhja-Kivus; b) varem nimetatud CONGOCOM. Artikli 5 lõike 1 punktis b osutatud loetellu kandmise kuupäev: 13.4.2007.

3) Compagnie Aérienne des Grands Lacs (CAGL) (teise nimega Great Lakes Business Company (GLBC)). Aadress: a) CAGL: Avenue President Mobutu, Goma (CAGLil on kontor ka Gisenyis Rwandas); b) GLBC: PO Box 315, Goma, Kongo Demokraatlik Vabariik (GLBC-l on kontor ka Gisenyis Rwandas). Artikli 5 lõike 1 punktis b osutatud loetellu kandmise kuupäev: 13.4.2007.

4) Machanga Ltd. Aadress: Kampala, Uganda. Muu teave: a) kullaekspordiettevõte (juhid: Rajendra Kumar Vaya ja Hirendra M. Vaya); b) 2010. aastal külmutas Bank of Nova Scotia Mocatta (UK) Machangale kuuluvad varad, mida hoiti Emirates Gold’i kontol. Artikli 5 lõike 1 punktis b osutatud loetellu kandmise kuupäev: 13.4.2007.

5) Tous Pour la Paix et le Developpement (teise nimega TPD). Aadress: Goma, Põhja-Kivu, Kongo Demokraatlik Vabariik. Muu teave: a) TPD on valitsusväline organisatsioon; b) asub Gomas, harukomiteedega Lõuna-Kivu, Lääne-Kasai, Ida-Kasai ja Maniema provintsides; c) peatas ametlikult kogu tegevuse alates 2008. aastast; d) tegelikult on TPD kontorid avatud alates 2011. aasta juunist ja seotud juhtumitega, mis hõlmavad riigisiseseid põgenikke, kogukonna leppimise algatusi, maa konfliktide lahendamisi jne. Artikli 5 lõike 1 punktis b osutatud loetellu kandmise kuupäev: 10.11.2005.

6) Uganda Commercial Impex (UCI) Ltd. Aadress: a) Kajoka Street, Kisemente, Kampala, Uganda, b) PO Box 22709, Kampala, Uganda. Muu teave: a) kullaekspordiettevõte (endised juhid: Kunal Lodhia ja J.V. Lodhia); b) Uganda ametivõimud teatasid 2011. aasta jaanuaris komiteele, et pärast selle finantsvarade vabastamist maksis Emirates Gold UCI võla Crane Bank’ile Kampalas, mille tulemusel suleti ettevõtte kontod lõplikult. Artikli 5 lõike 1 punktis b osutatud loetellu kandmise kuupäev: 13.4.2007.

▼M13

7) Rwanda demokraatlik vabastusjõud (Forces Democratiques De Liberation Du Rwanda) (teiste nimedega a) FDLR, b) Force Combattante Abacunguzi, c) FOCA, d) Combatant Force for the Liberation of Rwanda). E-posti aadressid: Fdlr@fmx.de; fldrrse@yahoo.fr; fdlr@gmx.net. Asukoht: Põhja- ja Lõuna-Kivu, Kongo Demokraatlik Vabariik. Artikli 5 lõike 1 punktis b osutatud loetellu kandmise kuupäev: 31.12.2012.

8) M23 (teise nimega Mouvement Du 23 Mars). Artikli 5 lõike 1 punktis b osutatud loetellu kandmise kuupäev: 31.12.2012.

▼B









II LISA

Artiklites 3, 4, 5 ja 6 osutatud pädevate asutuste nimekiri

BELGIA

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

BULGAARIA

Министерство на финансите

ул. „Г.С. Раковски” № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 „G.S. Rakovsky” street

Sofia 1000

Tel. (359-2) 985 91

Faks: (359-2) 988 1207

E-post: feedback@minfin.bg

▼B

TŠEHHI VABARIIK

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

TAANI

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

SAKSAMAA

Rahaliste vahendite külmutamise osas:

Deutsche Bundesbank Servicezentrum Finanzsanktionen Postfach D-80281 München Tel. (49) 89 28 89 38 00 Fax (49) 89 35 01 63 38 00

Tehnilise abi osas:

Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel. (49) 61 96 908-0 Fax (49) 61 96 908-800

EESTI

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

KREEKA

A. Rahaliste vahendite külmutamine

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Β. Impordi-ekspordi piirangud

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

HISPAANIA

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

PRANTSUSMAA

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

▼M15

HORVAATIA

Ministarstvo vanjskih i europskih poslova

Uprava za multilateralne poslove i globalna pitanja

Trg N. Š. Zrinskog 7-8

10 000 Zagreb

Tel: + 385 14569952

Faks: + 385 14597416

▼B

IIRIMAA

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

ITAALIA

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

KÜPROS

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

LÄTI

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

LEEDU

Security Policy Department

Ministry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

LUKSEMBURG

Ministère des Affaires étrangères et de l’Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

UNGARI

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (artikli 4 tähenduses)

Hungarian Trade Licencing Office

Margit krt. 85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt. 85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

MALTA

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

MADALMAAD

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

AUSTRIA

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

POOLA

Põhiasutus:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Koordineeriv asutus:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

PORTUGAL

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

RUMEENIA

Ministerul Afacerilor Externe

Aleea Alexandru, nr. 31

Sector 1, București

Tel: (40) 21 319 2183

Faks: (40) 21 319 2226

E-post: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel: (40) 21 319 9743

Faks: (40) 21 312 1630

E-post: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel. (40) 21 231 02 62

Faks (40) 21 312 05 13

▼B

SLOVEENIA

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

SLOVAKKIA

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

SOOME

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

ROOTSI

Artiklid 3 ja 4:

Försäkringskassan 103 51 Stockholm Tfn (46-8) 786 90 00 Fax (46-8) 411 27 89

Artiklid 5 ja 6:

Finansinspektionen Box 6750 113 85 Stockholm Tfn (46-8) 787 80 00 Fax (46-8) 24 13 35

ÜHENDKUNINGRIIK

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

▼M12

Aadress teadete saatmiseks Euroopa Komisjonile:

Euroopa Komisjon

Service for Foreign Policy Instruments (FPI)

Office EEAS 02/309

B-1049 Bruxelles/Brussel (BELGIQUE/BELGIË)

E-post: relex-sanctions@ec.europa.eu